Firma de insolvență CITR a luat primele măsuri pentru salvarea șantierul naval din Mangalia. Răspunsul sindicatului
Șantierul naval Damen Shipyards Mangalia încearcă, la trei luni de la deschiderea procedurii de insolvență, să atragă noi contracte pentru a asigura continuitatea activității. Miercuri, administratorul judiciar CITR a prezentat stadiul actual al procedurii de insolvență și măsurile adoptate. În paralel, Sindicatul Liber Navalistul cere „un plan de redresare care să includă proiecte majore și să readucă șantierul la capacitatea sa optimă”.